Kan man ændre farven på sine lædermøbler?
Ja, det kan du godt. Du kan dog ikke få en lysere farve, kun en mørkere. Men har du en brun lædersofa, som du gerne vil farve sort, kan det godt lade sig gøre. Du skal have fat i narvsværte i den farve, du gerne vil have læderet i. Start med at rense læderet med læderrens. Derefter maler du narvsværten på med en pensel. Formentlig skal læderet have to omgange, og du skal male vådt i vådt og altså ikke vente på, at første lag tørrer. Til sidst skal du give dit møbel en grundig omgang læderfedt.